Naiste ümberlõikamine on paljudes kohtades - Sudaanis, Somaalias, Egiptuses, Keenias, Somaalias, aga ka Mali ja Guinea piirkondades - väga levinud tava. Tegemist on äärmiselt jõhkra mõttetu ja räige operatsiooniga, mida jaotatakse nelja raskusastmesse, kuid neist kõige äärmuslikum on paraku enim evinud - tütarlastel eemaldatakse kliitor ning väikesed  häbememokad, vigastatud nahapinnaga suured häbememokad õmmeldakse kinni ning õmblusesse jäetakse kaks tillukest avaust - mentsruatsioonivere ning uriini väljutamiseks. Tavaliselt sooritab selle protseduuri kohalik ämmaemand, habemenoa, jumal teab kui kaua kasutatud žileti või isegi kääridega. Mida tüdruk sel puhul tunneb, milline on perekonna aga ka kogukonna suhtumine, sellest võib lugeda Waris Dirie raamatust "Kõrbelill" või samas Sinisuka Valge Raamatu sarjas ilmunud printsess Sultana esimesest raamatust -  eesti keeli raamatukogudes täiesti olemas.